CELEX: C2006/224/29
Language: el
Date: 2006-09-16 00:00:00
Title: Υπόθεση C-242/05: Διάταξη του Δικαστηρίου (τέταρτο τμήμα) της 27ης Ιουνίου 2006 (αίτηση του Gerechtshof te 's-Hertogenbosch — Κάτω Χώρες, για την έκδοση προδικαστικής αποφάσεως) — G.M. van de Coevering κατά Hoofd van het District Douane Roermond van de rijksbelastingdienst (Άρθρο 104, παράγραφος 3, πρώτο εδάφιο, του Κανονισμού Διαδικασίας — Ελεύθερη παροχή υπηρεσιών — Μίσθωση αυτοκινήτου οχήματος εντός κράτους μέλους άλλου από το κράτος κατοικίας — Φόρος επιβαλλόμενος επί των οχημάτων που δεν έχουν ταξινομηθεί στο επιβάλλον τον φόρο κράτος αλλά τίθενται στη διάθεση κατοίκων του — Κανόνες εισπράξεως)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/16
            
         Διάταξη του Δικαστηρίου (τέταρτο τμήμα) της 27ης Ιουνίου 2006 (αίτηση του Gerechtshof te 's-Hertogenbosch — Κάτω Χώρες, για την έκδοση προδικαστικής αποφάσεως) — G.M. van de Coevering κατά Hoofd van het District Douane Roermond van de rijksbelastingdienst
   (Υπόθεση C-242/05) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Ελεύθερη παροχή υπηρεσιών - Μίσθωση αυτοκινήτου οχήματος εντός κράτους μέλους άλλου από το κράτος κατοικίας - Φόρος επιβαλλόμενος επί των οχημάτων που δεν έχουν ταξινομηθεί στο επιβάλλον τον φόρο κράτος αλλά τίθενται στη διάθεση κατοίκων του - Κανόνες εισπράξεως)
   (2006/C 224/29)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te 's-Hertogenbosch
   Διάδικοι
   G.M. van de Coevering
   κατά
   Hoofd van het District Douane Roermond van de rijksbelastingdienst
   Αντικείμενο της υποθέσεως
   Αίτηση για την έκδοση προδικαστικής αποφάσεως — Gerechtshof te 's-Hertogenbosch — Ερμηνεία των άρθρων 49 ΕΚ έως 55 ΕΚ — Εθνική ρύθμιση προβλέπουσα την είσπραξη φόρου αυτοκινήτων ταξινομημένων στην επικράτεια και αυτοκινήτων μη ταξινομημένων, αλλά που διατίθενται σε πρόσωπα τα οποία κατοικούν σ' αυτό το κράτος — Όχημα που εκμισθώνεται εντός άλλου κράτους από πρόσωπο που κατοικεί στο κράτος της εισπράξεως του φόρου — Είσπραξη του φόρου στο ακέραιο, χωρίς να λαμβάνεται υπόψη η διάρκεια της μισθώσεως, ούτε δε η διάρκεια χρησιμοποιήσεως του οχήματος
   Διατακτικό της διατάξεως
   Το Δικαστήριο διατάσσει:
   Τα άρθρα 49 ΕΚ έως 55 ΕΚ δεν επιτρέπουν εθνική νομοθεσία κράτους μέλους, όπως η επίδικη στην κύρια δίκη, η οποία επιβάλλει σε φυσικό πρόσωπο, κάτοικο αυτού του κράτους μέλους, το οποίο μισθώνει όχημα ταξινομημένο εντός άλλου κράτους μέλους, κατά την πρώτη χρησιμοποίηση του οχήματος αυτού στο οδικό δίκτυο του πρώτου κράτους μέλους, την καταβολή ολόκληρου του ποσού του φόρου ταξινομήσεως, χωρίς να λαμβάνει υπόψη τη διάρκεια της χρησιμοποιήσεως του εν λόγω οδικού δικτύου και χωρίς το εν λόγω πρόσωπο να έχει τη δυνατότητα να τύχει απαλλαγής ή να ζητήσει επιστροφή του φόρου, όταν το όχημα ούτε προορίζεται να χρησιμοποιείται ουσιαστικά επί μονίμου βάσεως εντός του πρώτου κράτους μέλους ούτε, στην πράξη, χρησιμοποιείται κατ' αυτόν τον τρόπο.
   
      (1)  ΕΕ C 205 της 20.8.2005.